AMBLA SUVEVOLLE 2026 PARIMAD ON SELGUNUD. 
9.korda toimunud Ambla suvevolle alustas ainult kohalike Ambla mängijatega 2018.aastal ja osalejaid oli siis 18, kellest 11 olid mees- ja 7 naismängijad. Tänaseks on suvevolle laienenud ja osalejaid oli selle aasta turniiridel lisaks Amblale ka Aravetelt, Käravetelt, Roosna-Allikult, Paidest, Tapalt. Kahjuks on Ambla suvevollel kasutada vaid 1 väljak ja et turniiridel osalevad mängijad korralikult mänguaega ja võrratut võrkpalli nautida saaksid, tuleb osalejate arvule seada teatud piirid.                                                                                                                                                               Sellel suvel Ambla rannavõrkpalliväljakul toimunud 6-l turniiril osales kokku 29 vollesõpra, kellest 19 olid mees- ja 10 naismängijad. Kõigil suvevolle 6-l turniiril osales kokku lausa 18 mängijat. Kuna igal etapil loositi kokku uued võistkonnad, siis nii võidurõõmu kui ka kaotusekibedust said 6 etapi jooksul maitsta lausa 13 erinevat mängijat, mis hoidis sportlikku pinget suvevolle viimaste mängudeni. Kui meeste arvestuses oli üldvõidu enne viimast etappi kindlustanud Arvo Püvi, siis ülejäänud kohtadele käis väga tihe rebimine. Ka naistearvestuses oli üldvõitja Margit Reinmets enne viimast etappi üldiselt teada kuid sealt edasi oli 6 parema sekka võimalik tõusta  juba päris mitmel mängijal.  Viimase etapi tasavägised mängud õnnestusid  kõige paremini võistkonnal  Erki Leedmaa, Atko Rootsma, Artjom Prodan, Jelena Zubkevitš ja Reigo Peil  ning teenitud maksimumpunktid tõstsid eelmise hooaja võitja  Erki Leedmaa 4.kohalt II kohale ja Atko Rootsma 6.kohalt III kohale. Naiste arvestuses kindlustas Jelena Zubkevitš viimase etapiga oma II kohta ja kokkuvõttes jäi teda üldvõidust lahutama vaid 1 punkt. Ambla suvevolle 2026 kokkuvõttes mahtusid esikuuikusse meestest Arvo Püvi, Erki Leedmaa, Atko Rootsma, Rauno Tikko, Janno Mändla ja Lenno Kütismaa ning naiste arvestuses Margit Reinmets, Jelena Zubkevitš, Ruth Inno, Kaidi Sommer, Anna Poljarun ja Merlin Paloson. Lisaks parimatele tunnustati ka kõikidest etappidest osavõtjaid kuldosaleja meenega. Sümboolse võrkpallikarika teenisid erilise tunnustusena Ruth Inno, kui Ambla parim naismängija, Atko Rootsma, kui Ambla parim meesmängija, Ahto Matvejev kui suvevolle kõige visam hing ning Arvo Püvi kui parim uustulnuk. 
Esmakordselt toimus Ambla suvevolle ajaloos peale viimast turniiri ka Tähtede Mäng, kuhu pääsesid kokkuvõtte 8 paremat nais- ja 8 paremat meesmängijat ja kus mängiti N vs N ja M vs M. Põneva mängu kallutasid oma kasuks lõpuks „B“ koondise naised tulemusega 25:20. Võitnud  Tähtede koondises mängisid Margit Reinmets, Ruth Inno, Anna Poljarun, Julia Aleknavitsjute ja Ivan Greyt, Erki Leedmaa, Janno Mändla, Margus Porkveli.  Neile napilt alla vanduma pidanud „A“ Tähtede koondises mängisid Jelena Zubkevitš, Kaidi Sommer, Merlin Paloson, Eleri Kang ja Arvo Püvi, Lenno Kütismaa, Atko Rootsma, Rauno Tikko. 
Aitäh turniiride õnnestumisele kaasa aidanud Janek Melnikule, Igor Tokarukile, Lenno Kütismaale,  Priit Grünthalile ning suurepärase kringli ja maitsvate Pizzadega kostitamise eest suvevolle lõpetamisel Ingrid Tokarukile ja Margit Reinmetsale. Kuigi kokkuvõttes autasustati parematele kohtadele tulnud mängijaid, siis igal etapil loositi osalejate vahel Ambla Suvevolle toetajate poolt välja pandud loosiauhindu ja päris mitmel etapil oli lausa nii, et neid jagus kõikidele mängijatele. Kokkuvõtte karikad, meened ja auhinnad olid Järva valla Spordikeskuse poolt – AITÄH! 
AMBLA SUVEVOLLE 2026 toetajad olid TARISTON, BALTIC AGRO AS, JÄÄGRI VILLA, KIRSIMARI OÜ, TULEHOIDJA OÜ, FARM24, PAIDE PIZZAKIOSK ja JÄRVA VALLA SPORDIKESKUS – AITÄH!

